Trattâto de Ottawa

Co-o nómme de  Tratâto de Ottawa s'inténde a Convençión Internaçionâle ch'a proibìsce l'ûzo, o depòxito, a produçión e a véndia de mìnn-e antiòmmo e a ne conséggia a distruçión.

 Descriçion e stöia 
O Tratâto de Ottawa o l'é stæto firmòu inta çitæ canadéize co-o mæximo nómme (Ottawa), e o lé 'n tratâto ch'o l'à o fìn de fâ smétte a produçión e l'ûzo de mìnn-e inte tùtti i Stâti do móndo.

Tra i 156 Stâti, che into 1997 àn firmòu o tratâto, gh'é l'Itàlia, ma no i Stati Unii d'America. Inti prìmmi ànni novanta l'Itàlia a l'êa un di ciù inportànti produtoî de mìnn-e antiòmmo.

Conligâ a-o Tratâto de Ottawa gh'é 'n'organizasion no governatîva ch'a l'organizza in concorso de bellessa dîto Miss Minn-a Antiommo (in ingleize o nomme o l'è Miss Landmine Survivor).

Categorîa:Politica Internaçionâ